Korvakynttilähoito

Korvakynttilähoito (englanniksi ear candling; joskus myös ear coning tai thermal-auricular therapy), on uskomuslääkinnän menetelmä, jonka väitetään parantavan yleistä terveydentilaa. Korvakynttilähoidossa sytytetään ontto kynttilä ja asetetaan sen tyvi korvakäytävään. Lääketieteen asiantuntijoiden mukaan menetelmä on sekä vaarallinen että tehoton. Se ei poista vaikkua eikä myrkkyjä. Vääräksi on todistettu myös yhden valmistajan väite, jonka mukaan menetelmä on hopi-intiaanien perinteinen parannuskeino. "The Hopi Cultural Preservation Office is not aware of Hopi people ever practicing 'Ear Candling.'  Biosun and Revital Ltd. are misrepresenting the name 'Hopi' with their products.  This therapy should not be called 'Hopi Ear Candeling.'  The history of Ear Candeling should not refer to as being used by the Hopi Tribe.  Use of this false information with reference to Hopi should be stopped."

Menettely
Putken tai kartion muotoinen vahattu kangaskappale sytytetään, ja sen toinen pää asetetaan hoidettavan korvaan. Palanut osa leikataan välillä saksilla, ja kynttilä sammutetaan, kun sitä on jäljellä 5–10 cm.

Hoidettava makaa kyljellään, ja kynttilä asetetaan pystyyn käsiteltävään korvaan. Kynttilä voidaan panna kulkemaan paperilautasen tai alumiinifolion läpi, jotta kuuma vaha tai tuhka ei putoa iholle. Hoidettava voi myös maata kasvot ylöspäin, jolloin kynttilä pannaan korvasta yläviistoon 45 asteen kulmaan. Kynttilän alle asetetaan vesilautanen.

Liekin väitetään synnyttävän alipaineen, joka vetää korvakäytävästä vaikkua ja likaa, jotka näkyvät tummina jääminä.

Korvan kynttiläkäsittely voi kestää 15–45 minuuttia. Tänä aikana voidaan polttaa yksi tai kaksi kynttilää kummassakin korvassa.

Kritiikkiä
Professori Edzard Ernst on kirjoittanut kriittisesti korvakynttilähoidosta. Hänen mukaansa "ei ole viitteitä siitä, että hoidolla olisi jotakin tehoa. Korvakynttilöiden käyttö on aiheuttanut myös korvavammoja. Väistämättä on pääteltävä, että korvakynttilöistä on enemmän haittaa kuin hyötyä. Niiden käytöstä olisi pidätyttävä." 

Canadian Family Physician -lehdessä todetaan v. 2007:

 "Korvakynttilähoito näyttää suositulta, ja sitä mainostetaan väitteillä, jotka voivat maallikosta tuntua tieteellisiltä. Menetelmän vaikutusmekanismia ei ole kuitenkaan vahvistettu, myönteisiä hoitotuloksia ei ole luotettavasti todettu, ja mukana on merkittävä riski. Mikään todistusaineisto ei viittaa siihen, että korvakynttilä tehoaisi mihinkään vaivaan. Tämän perusteella uskomme, että se voi tehdä enemmän haittaa kuin hyötyä, ja suosittelemme lääkäreitä neuvomaan, että menetelmää ei käytettäisi." 

Spokanen korva-, nenä-ja kurkkutautien klinikka toteutti vuonna 1996 tutkimuksen, jossa todettiin, että kynttilä ei tuota alipainetta ja että se on tehoton poistamaan vahaa korvakäytävästä. Useat tutkimukset ovat osoittaneet, että korvakynttilöihin muodostuu samoja jäämiä myös poltettaessa muualla kuin korvassa; jäämät ovat yksinkertaisesti kynttilän vahaa ja nokea.Kaushall P, Kaushall JN. "On Ear Cones and Candles", Skeptical Inquirer 24.5, Sept/Oct 2000, accessed November 21, 2010.Listen up: Beware of the 'ear candle', CBC Marketplace, February 22, 2002 accessed November 21, 2010.

Lokakuussa 2007 Yhdysvaltain Food and Drug Administration antoi varoituksen, jonka mukaan korvakynttilät ovat "vaaraksi terveydelle, kun niitä käytetään niinä annoksina ja sillä tavalla, tai niin usein ja niin pitkään kuin pakkausmerkinnöissä määrätään, suositellaan tai ehdotetaan" –– "palava kynttilä kasvojen lähellä aiheutta huomattavan vaaran, että syntyy ihon tai hiusten palovammoja tai välikorvavaurioita"

 Hyväksymismenettelyjä 

Euroopassa joissakin kynttilöissä on CE-merkintä (93/42/ETY), useimmiten valmistajan itse antama. Merkki osoittaa, että laite on suunniteltu ja valmistettu siten, että ei vaaranneta potilasturvallisuutta, mutta mitään riippumatonta testausta ei vaadita.

Australiassa Biosun-korvakynttilöillä on luokittelu "IIB Medical Device" ja numero 142411 luettelossa Australian Register of Therapeutic Goods.  http://www.biosun.com.au/

Korvakynttilöitä on laajalti saatavissa Yhdysvalloissa, mutta niiden myynti ja maahantuonti on laitonta, jos siihen liittyy väitteitä terveysvaikutuksista. Korvakynttilöitä ei voi markkinoida "sairauksien diagnosointiin, parantamiseen, hoitoon tai estämiseen".

 Alkuperä 

Korvakynttilöitä valmistava Biosun nimittää tuotteitaan "hopi"-kynttilöiksi, mutta hopi-intiaanien lääkintäperinne ei tunne tällaisia hoitoja. Vanessa Charles hopi-heimojen neuvostosta on todennut, että korvakynttilähoito "ei ole eikä ole koskaan ollut hopien käyttämä menetelmä." Hopi-heimo on toistuvasti pyytänyt, että Biosun lakkaisi käyttämästä nimeä "Hopi Ear Candle". Biosun ei ole pyyntöä noudattanut ja väittää edelleen, että korvakynttilät ovat peräisin hopi-heimolta.  "The Hopi, the oldest Pueblo people with great medicinal knowledge and a high degree of spirituality, brought this knowledge to Europe with the professional involvement of BIOSUN."

 Lähteet 

 Aiheesta muualla 
 Photo Gallery - Ear Candling Session
 Ear Candling  Janice Horowitz, TIME magazine,  June 2000
 James Randi on Ear Candling - James Randi
 Bridget Robin Pool - Anecdotal Report published in The Potomac Journal

Luokka:Uskomuslääkintä